|  |  |
| --- | --- |
| uoi1[1] |  |
|  **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ** **ΠΡΥΤΑΝΕΙΑ** **………………………………………………………..** **ΓΕΝΙΚΗ ΔΙΕΥΘΥΝΣΗ** **ΟΙΚΟΝΟΜΙΚΗΣ ΔΙΑΧΕΙΡΙΣΗΣ****ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ** **…………………………………………………** **Δ/ΝΣΗ ΟΙΚΟΝΟΜΙΚΗΣ ΔΙΑΧ/ΣΗΣ** **ΤΜΗΜΑ ΠΡΟΜΗΘΕΙΩΝ** |  |
|  **Πληροφορίες : ΚΑΚΑΪΔΗ ΤΖΕΝΗ** **Τηλέφωνο : 26510 07306** **e-mail :** **supplies@uoi.gr** | **Προς:****Κάθε ενδιαφερόμενο Οικονομικό Φορέα** |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

# Για την ανάθεση σύμβασης με αντικείμενο:

# «ΠΡΟΜΗΘΕΙΑ ΣΕ ΦΩΤΟΑΝΤΙΓΡΑΦΙΚΟ ΧΑΡΤΙ Α4 (σε δεσμίδες των 500φ.)»

 Το Πανεπιστήμιο Ιωαννίνων λαμβάνοντας υπόψη:

1. Τις διατάξεις του ν. 4412/2016 «Δημόσιες Συμβάσεις Έργων, Προμηθειών και Υπηρεσιών «Προσαρμογή στις Οδηγίες 2014/24/ΕΕ και 2014/25/ΕΕ» (ΦΕΚ Α΄/147/08.08.2016) και τις τροποποιήσεις αυτού όπως ισχύουν,
2. την υπ’ αρ. 76928/13.07.2021 Κοινή Απόφαση των Υπουργών Ανάπτυξης και Επενδύσεων και Επικρατείας: “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (Β’ 3075)
3. τον ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις», όπως έχει τροποποιηθεί και ισχύει,
4. του ν. 4727/2020 (Α’ 184) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972 και άλλες διατάξεις»,
5. την υπ΄ αριθ. 52445 ΕΞ2023/4-4-2023 Κοινή Απόφαση των Υπουργών Οικονομικών, Ανάπτυξης και Επενδύσεων Υποδομών και Μεταφορών και Επικρατείας, με θέμα: «Υποχρέωση υποβολής ηλεκτρονικών τιμολογίων από τους οικονομικούς φορείς», (Β’2385 με διορθ. σφαλ. στο Β’ 3061),
6. την υπ’ αρ. 63446/2021 Κ.Υ.Α. (B’ 2338/02.06.2021) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων»
7. την υπ΄ αρ. Κ.Υ.Α. οικ. 98979 ΕΞ2021 (B’ 3766/13.08.2021) «Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44)
8. το με αρ. πρωτ.16003/25-04-2025, ΑΔΑ: 6ΖΔΘ469Β7Η-ΤΗΑ, ΑΔΑΜ: 25REQ016704916 πρωτογενές αίτημα για το οικονομικό έτος 2025
9. την με αρ. πρωτ.16063/28-04-2025, ΑΔΑ: ΨΚ6Ρ469Β7Η-Χ22, ΑΔΑΜ: 25REQ016710498 Απόφαση Ανάληψης Υποχρέωσης οικονομικού έτους 2025.

**ΠΡΟΣΚΑΛΕΙ**

**(σύμφωνα με το άρθρο 118 του ν. 4412/2016 ως ισχύει)**

Κάθε ενδιαφερόμενο οικονομικό φορέα, ασκούντα νόμιμα εμπορική δραστηριότητα, να εκδηλώσει ενδιαφέρον για την **«ΠΡΟΜΗΘΕΙΑ ΣΕ ΦΩΤΟΑΝΤΙΓΡΑΦΙΚΟ ΧΑΡΤΙ Α4 (σε δεσμίδες των 500φ.)»** μέχρι την:

**14/05/2025 ΗΜΕΡΑ ΤΕΤΑΡΤΗ ΚΑΙ ΩΡΑ 11:00΄π.μ.**

Παρακαλούμε, αφού λάβετε υπόψη τους όρους της παρούσας Πρόσκλησης να καταθέσετε σφραγισμένο τον φάκελο της προσφοράς σας στο Τμήμα Προμηθειών - Διεύθυνση Οικονομικής Διαχείρισης - Πανεπιστήμιο Ιωαννίνων (ΜΕΤΑΒΑΤΙΚΟ ΚΤΙΡΙΟ 2ος Όροφος), αφού πρώτα λάβει αριθμό πρωτοκόλλου από το Τμήμα Πρωτοκόλλου στο ίδιο κτίριο.

Επισημαίνουμε ότι κανένας ανοικτός φάκελος δεν θα γίνεται δεκτός από το Τμήμα Προμηθειών και θα επιστρέφεται την ίδια ημέρα στον οικονομικό φορέα.

Απαραίτητη προϋπόθεση για τη συμμετοχή στη Διαγωνιστική διαδικασία είναι η **αίτηση συμμετοχής** (**ΠΑΡΑΡΤΗΜΑ Ι**), η οποία συνοδεύει τον φάκελο προσφοράς, να κατατίθεται στο Κεντρικό Πρωτόκολλο του Πανεπιστημίου Ιωαννίνων (ΜΕΤΑΒΑΤΙΚΟ ΚΤΙΡΙΟ, 2ος όροφος) μέχρι την ως άνω ημερομηνία και ώρα.

 Ο φάκελος εξωτερικά θα αναγράφει τα εξής:

|  |
| --- |
| **Προς το Πανεπιστήμιο Ιωαννίνων****Διεύθυνση Οικονομικής Διαχείρισης****Τμήμα Προμηθειών** «ΠΡΟΣΦΟΡΑ ΓΙΑ ΤΗΝ ΠΡΟΣΚΛΗΣΗ ΑΡ. ΠΡΩΤ. **…………./…..-…-2025**.»**«ΠΡΟΜΗΘΕΙΑ ΣΕ ΦΩΤΟΑΝΤΙΓΡΑΦΙΚΟ ΧΑΡΤΙ Α4 (σε δεσμίδες των 500φ.)»** |

 Η αξιολόγηση των προσφορών θα λάβει χώρα στο Τμήμα Προμηθειών - Διεύθυνση Οικονομικής Διαχείρισης - Πανεπιστήμιο Ιωαννίνων (ΜΕΤΑΒΑΤΙΚΟ ΚΤΙΡΙΟ 2ος Όροφος) στις:

**14/05/2025 ΗΜΕΡΑ ΤΕΤΑΡΤΗ ΚΑΙ ΩΡΑ 12:00΄π.μ.**

 Μετά την αξιολόγηση των προσφορών οι συμμετέχοντες θα ενημερωθούν (με email) για τα αποτελέσματα της αξιολόγησης και την κατάταξή τους. Προϋπόθεση συμμετοχής στη διαδικασία είναι η κύρια απασχόληση των συμμετεχόντων - φορέων να είναι συναφής με το αντικείμενο της υπηρεσίας ή προμήθειας.

1. **Αντικείμενο της Σύμβασης**

Αντικείμενο της σύμβασης είναι η **«ΠΡΟΜΗΘΕΙΑ ΣΕ ΦΩΤΟΑΝΤΙΓΡΑΦΙΚΟ ΧΑΡΤΙ Α4 (σε δεσμίδες των 500φ.)».**

Η ανωτέρω προμήθεια κατατάσσεται στο Κοινό Λεξιλόγιο για τις Δημόσιες Συμβάσεις (CPV) με κωδικό αριθμό:

* 30197643-5 [Φωτοαντιγραφικό χαρτί]

Η συνολική εκτιμώμενη αξία της σύμβασης ανέρχεται στο ποσό των **7.612,50€** μη συμπεριλαμβανομένου ΦΠΑ 24% (εκτιμώμενη αξία συμπεριλαμβανομένου ΦΠΑ 24% **9.439,50€**).

1. **Χρηματοδότηση της σύμβασης**

Φορέας χρηματοδότησης της παρούσας σύμβασης είναι ο Τακτικός Προϋπολογισμός του Πανεπιστημίου Ιωαννίνων. Η δαπάνη για την εν λόγω σύμβαση βαρύνει την με Κ.Α.Ε. 1719Α σχετική πίστωση του τακτικού προϋπολογισμού του οικονομικού έτους 2025.

Για την παρούσα διαδικασία έχει εκδοθεί η απόφαση έγκρισης δαπάνης με αρ. πρωτ. 16003/25-04-2025, (ΑΔΑ: 6ΖΔΘ469Β7Η-ΤΗΑ, ΑΔΑΜ: 25REQ016704916 – Πρωτογενές αίτημα) και η Απόφαση Ανάληψης υποχρέωσης με αρ. πρωτ. 16063/28-04-2025, (ΑΔΑ: ΨΚ6Ρ469Β7Η-Χ22, ΑΔΑΜ: 25REQ016710498) για το οικονομικό έτος 2025 και έλαβε α/α 385 καταχώρησης στο μητρώο δεσμεύσεων/Βιβλίο εγκρίσεων & Εντολών Πληρωμής του φορέα, κατά τα οριζόμενα στις διατάξεις της παρ. 4 του άρθρου 2 του π.δ 80/2016, σε συνδυασμό με τα άρθρα 67 και 68 του ν. 4270/2014 (Α` 143).

1. **Κριτήριο ανάθεσης**

 Κριτήριο ανάθεσης είναι **η πλέον συμφέρουσα από οικονομική άποψη προσφορά αποκλειστικά βάσει τιμής.**

1. **Δημοσιότητα**

Η παρούσα Πρόσκληση και τα Παραρτήματα αυτής θα δημοσιευθούν στο ΚΗΜΔΗΣ ([www.promitheus.gov.gr](http://www.promitheus.gov.gr)) σύμφωνα με τα οριζόμενα (άρθρο 120 παρ. 3 ν. 4412/2016) και στην ιστοσελίδα του Πανεπιστημίου Ιωαννίνων στη διεύθυνση: [www.uoi.gr](http://www.uoi.gr)

1. **Γενικοί όροι προσφορών**
	1. Η τιμή της προσφοράς δίνεται σε ευρώ (€).
	2. Η προσφορά θα πρέπει να φέρει ημερομηνία, υπογραφή και σφραγίδα του υποψηφίου.
	3. Η προσφορά δεν πρέπει να υπερβαίνει την εκτιμώμενη αξία της παρούσας σύμβασης, διαφορετικά θα απορρίπτεται ως απαράδεκτη.
	4. Προσφορά η οποία θα αναφέρεται σε μέρος και όχι στο σύνολο του αντικειμένου της πρόσκλησης καθώς και εκπρόθεσμη προσφορά δε θα λαμβάνεται υπόψη.
	5. Δεν επιτρέπονται εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές.
	6. Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες κλπ.). Αν υπάρχει διόρθωση, προσθήκες κλπ. θα πρέπει να είναι καθαρογραμμένη και να έχει μονογραφεί από τον προσφέροντα.
	7. Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα έξι (6) μηνών από την επομένη της παρούσας πρόσκλησης. Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται (παρ. 4 του άρθρου 97 του ν. 4412/206 όπως τροποποιήθηκε και ισχύει). Για τυχόν παράταση της ισχύος της προσφοράς εφαρμόζονται τα αναφερόμενα στην παρ. 5 του άρθρου 97 του ν. 4412/2016 όπως τροποποιήθηκε και ισχύει.
	8. Προστασία Προσωπικών Δεδομένων:

Η Αναθέτουσα Αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο της παρούσας Πρόσκλησης, για το σκοπό της αξιολόγησης της προσφοράς και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο Παράρτημα Ι της παρούσας.

1. **Περιεχόμενο φακέλου προσφοράς**

Η προσφορά συνοδεύεται υποχρεωτικά από τα ακόλουθα αποδεικτικά μέσα:

1. Δήλωση συμμόρφωσης.
2. Οικονομική προσφορά.
3. Απόσπασμα Ποινικού μητρώου τελευταίου τρίμηνου. Η υποχρέωση προσκόμισης του εν λόγω αποσπάσματος αφορά και τους διαχειριστές στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και τον Διευθύνοντα Σύμβουλο καθώς και όλα τα μέλη του Διοικητικού Συμβουλίου στις περιπτώσεις ανωνύμων εταιρειών (Α.Ε.).
4. Φορολογική ενημερότητα σε ισχύ.
5. Ασφαλιστική ενημερότητα σε ισχύ.
6. Εφόσον πρόκειται για νομικό πρόσωπο, αποδεικτικά έγγραφα νομιμοποίησης και εκπροσώπησης του νομικού προσώπου (άρθρο 93 του Ν.4412/2016).
7. Υπεύθυνη δήλωση του Ν. 1599/1986 ψηφιακά υπογεγραμμένη στην οποία να δηλώνουν ότι:
* αποδέχονται πλήρως και ανεπιφύλακτα όλους τους όρους της παρούσας πρόσκλησης,
* τη διάρκεια ισχύος της προσφοράς τους (8 μήνες)
* είναι εγγεγραμμένοι στο οικείο επιμελητήριο για την άσκηση του επαγγέλματος που σχετίζεται με το αντικείμενο του παρόντος διαγωνισμού,
* δεν έχουν διαπράξει σοβαρό παράπτωμα κατά την άσκηση της επαγγελματικής τους δραστηριότητας,
* δεν τελούν σε καμιά από τις λοιπές καταστάσεις των άρθρων 73 και 74 του Ν. 4412/2016 που αποκλείουν τη συμμετοχή του στο διαγωνισμό,
* δεν έχει αποκλειστεί η συμμετοχή τους σε διαγωνισμούς του Δημοσίου
1. Πιστοποιητικό του Γ.Ε.Μ.Η., έκδοσης τελευταίου τριμήνου, από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.
2. **Διάρκεια σύμβασης**

Η διάρκεια της σύμβασης ορίζεται σε πέντε (5) μήνες από την υπογραφή της και ανάρτησής της στο ΚΗΜΔΗΣ ή από την ημερομηνία που θα συμφωνηθεί.

1. **Όροι εκτέλεσης της σύμβασης**
	1. Τα έγγραφα της σύμβασης συντάσσονται στην ελληνική γλώσσα.
	2. Κατά την εκτέλεση της σύμβασης εφαρμόζονται οι διατάξεις του ν. 4412/2016 ως ισχύει, οι όροι της παρούσας πρόσκλησης και συμπληρωματικά ο Αστικός Κώδικας.
	3. Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, όπως αυτές απαριθμούνται στο Παράρτημα Χ του Προσαρτήματος Α του Ν. 4412/2016.
	4. Δεν προβλέπεται αναπροσαρμογή της αμοιβής του αναδόχου κατά τη διάρκεια εκτέλεσης της σύμβασης.
	5. Η υπογραφή του συμφωνητικού θα πραγματοποιηθεί, μετά από τη σχετική πρόσκληση, μέσα σε χρονικό διάστημα δεκαπέντε (15) ημερών. Σε περίπτωση αδυναμίας προσκόμισης των ανωτέρω πιστοποιητικών εντός της ορισθείσας προθεσμίας ο υποψήφιος ανάδοχος αποκλείεται από τη διαδικασία και καλείται ο αμέσως επόμενος στην κατάταξη συμμετέχων.
	6. Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της αναθέτουσας αρχής.
	7. Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια εκτέλεσής της σύμφωνα με τους όρους και τις προϋποθέσεις του άρθρου 133 του ν. 4412/2016 «Δικαίωμα μονομερούς λύσης της σύμβασης».
	8. Το Πανεπιστήμιο Ιωαννίνων διατηρεί την πλήρη και αποκλειστική ευχέρεια να ακυρώσει, αναστείλει, τροποποιήσει ή μεταθέσει χρονικά την παρούσα διαδικασία χωρίς προηγούμενη ενημέρωση, καθώς και να διακόψει διαπραγματεύσεις ή συνομιλίες σε οποιοδήποτε χρονικό σημείο, χωρίς καμία ευθύνη έναντι των συμμετεχόντων ή/και τρίτων προσώπων.
2. **Ειδικοί όροι εκτέλεσης της σύμβασης**

**Τρόπος πληρωμής:**

Η πληρωμή του αναδόχου θα πραγματοποιηθεί τμηματικά με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016 ως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τα δικαιολογητικά που απαιτούνται είναι, κατ’ ελάχιστον, τα εξής:

* Πρωτόκολλο ποσοτικής και ποιοτικής παραλαβής από την κατά νόμο συγκροτηθείσα επιτροπή παραλαβής, με το οποίο θα βεβαιώνεται η καλή εκτέλεση των υπηρεσιών που αφορά η πληρωμή, ή του συνόλου του συμβατικού αντικειμένου σύμφωνα με το άρθρο 219 του Ν.4412/2016.
* Τιμολόγιο του προμηθευτή.
* Πιστοποιητικά Φορολογικής και Ασφαλιστικής ενημερότητας σε ισχύ, σύμφωνα με τις κείμενες διατάξεις.
* Κάθε άλλο έγγραφο / πιστοποιητικό κλπ. που εκ του νόμου απαιτείται.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Ειδικότερα βαρύνεται με τις ακόλουθες κρατήσεις:

α) Κράτηση 0,1% υπέρ της Ενιαίας Αρχής Δημοσίων Συμβάσεων, η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης (άρθρο 7 Ν.4912/2022 όπως ισχύει).

β) Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

1. **Χρόνος και τρόπος εκτέλεσης της σύμβασης**

 Η παραλαβή της προμήθειας θα γίνει από επιτροπή παραλαβής που συγκροτείται, σύμφωνα με την παρ. 3 και την παράγραφο 11 του άρθρου 221 του ν. 4412/2016.

 Η παρακολούθηση εκτέλεσης της σύμβασης και η διαχείρισή της διενεργείται από την καθ’ ύλην αρμόδια υπηρεσία, η οποία και εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων, λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση διάρκειας της σύμβασης, υπό τους όρους του άρθρου 132 του ν. 4412/2016.

|  |  |
| --- | --- |
|  | **Η ΠΡΥΤΑΝΗΣ** |
| Συνημμένα* ΠΑΡΑΡΤΗΜΑ Ι – ΑΙΤΗΣΗ ΣΥΜΜΕΤΟΧΗΣ
* Δήλωση συμμόρφωσης
* Έντυπο οικονομικής προσφοράς
* Προϋπολογισμός
 |  **ΚΑΘΗΓΗΤΡΙΑ ΑΝΝΑ Κ. ΜΠΑΤΙΣΤΑΤΟΥ** |

**ΠΑΡΑΡΤΗΜΑ Ι**

|  |
| --- |
| **ΑΙΤΗΣΗ ΣΥΜΜΕΤΟΧΗΣ** |
|  | **ΠΡΟΣ ΤΟ****ΠΑΝΕΠΙΣΤΗΜΙΟ ΙΩΑΝΝΙΝΩΝ****ΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ****ΤΜΗΜΑ ΠΡΟΜΗΘΕΙΩΝ****ΙΩΑΝΝΙΝΑ** |
|  |  |
| ΕΠΩΝΥΜΙΑ:  | Παρακαλούμε να κάνετε δεκτή τη συμμετοχή μας στην πρόσκληση για την **«ΠΡΟΜΗΘΕΙΑ ΣΕ ΦΩΤΟΑΝΤΙΓΡΑΦΙΚΟ ΧΑΡΤΙ Α4 (σε δεσμίδες των 500φ.)»**, συνολικού προϋπολογισμού **9.439,50€** με ΦΠΑ 24% (7.612,50€ χωρίς ΦΠΑ 24%). |
| ΔΙΕΥΘΥΝΣΗ: ΑΦΜ: |
| ΤΗΛΕΦΩΝΟ:  |
| FAX:  |
| e-mail:  |
|  |
|  |
|  |  |
|  | **ημ/νια****……./……/…….** |
|  | **Ο ΑΙΤΩΝ** |
|  |  |
|  | **(Σφραγίδα – υπογραφή) (Νόμιμος εκπρόσωπος)** |

**ΤΕΧΝΙΚΗ ΠΕΡΙΓΡΑΦΗ**

1. **Αντικείμενο της προμήθειας**

Αντικείμενο είναι η προμήθεια σε φωτοαντιγραφικό χαρτί Α4 το οποίο θα πρέπει να παράγεται σε εργοστάσια που διαθέτουν πιστοποίηση περιβαλλοντικής διαχείρισης σύμφωνα με το πρότυπο ISO14001.

ΦΩΤΟΑΝΤΙΓΡΑΦΙΚΟ ΧΑΡΤΙ Α4 ΣΕ ΔΕΣΜΙΔΕΣ ΤΩΝ 500Φ-ΠΟΣΟΤΗΤΑ 1.750

Βάρος : 80 gr/m² ±3

Πάχος: 103-110 μm ISO 534

Λευκότητα : 160 ± 2 ISO 11

Αδιαφάνεια ≥94% ISO 2471

1. **Τρόπος, χρόνος και τόπος παράδοσης**

Η προμήθεια θα παραδοθεί στο σύνολο ή τμηματικά, σύμφωνα με τις ανάγκες που προκύπτουν από τα αιτήματα των χρηστών της Παν/πολης καθ’ όλη τη διάρκεια ισχύος της σύμβασης. Η τμηματική παράδοση της προμήθειας περιγράφεται παρακάτω:

* Κάθε φορά που παρίσταται η ανάγκη για την προμήθεια, το Παν/μιο ειδοποιεί τον ανάδοχο με τον πλέον πρόσφορο τρόπο (ηλεκτρονικό ταχυδρομείο ή με fax ή τηλεφωνικά).
* Ο ανάδοχος συγκεντρώνει τα παραπάνω αιτήματα που του έχουν υποβληθεί και εντός των 10 πρώτων ημερών του επόμενου μήνα είναι υποχρεωμένος να πραγματοποιήσει την προμήθεια.

**ΠΙΝΑΚΑΣ ΣΥΜΜΟΡΦΩΣΗΣ**

Στη στήλη: «Απάντηση προσφέροντος» πρέπει να αναγράφεται ρητά από τον προσφέροντα η λέξη «Ναι». Σε οποιαδήποτε άλλη περίπτωση, η προσφορά κρίνεται απαράδεκτη και απορρίπτεται.

|  |  |  |  |  |
| --- | --- | --- | --- | --- |
| **Α/Α** | **ΑΝΑΛΥΤΙΚΗ ΠΕΡΙΓΡΑΦΗ** | **ΠΟΣΟΤΗΤΑ** | **Υποχρεωτική απαίτηση** | **Απάντηση προσφέροντος** |
| **1.** | ΧΑΡΤΙ Α4 (ΚΟΥΤΙ) – ΦΩΤΟΑΝΤΙΓΡΑΦΙΚΟ ΧΑΡΤΙ Α4 (ΣΕ ΔΕΣΜΙΔΕΣ ΤΩΝ 500φ.) | 1.750 | ΝΑΙ |  |

|  |  |
| --- | --- |
|  | **Ιωάννινα, \_\_\_\_ / \_\_\_\_\_ / 2025** |
|  | (ημερομηνία συμπλήρωσης) |
|  | **Ο προσφέρων** |
|  | (υπογραφή, ονοματεπώνυμο, σφραγίδα) |

**ΠΡΟΫΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| **A/Α** | **ΑΝΑΛΥΤΙΚΗ ΠΕΡΙΓΡΑΦΗ** | **Ποσότητα** | **Τιμή μονάδας χωρίς Φ.Π.Α.** | **Καθαρή αξία** | **Φ.Π.Α. (24%)** | **Τελική Αξία** |
| **1** | ΧΑΡΤΙ Α4 (ΚΟΥΤΙ) – ΦΩΤΟΑΝΤΙΓΡΑΦΙΚΟ ΧΑΡΤΙ Α4 (ΣΕ ΔΕΣΜΙΔΕΣ ΤΩΝ 500φ.) | 1.750 | 4,35€ | 7.612,50€ | 1.827,00€ | 9.439,50€ |
| **Συνολικό κόστος χωρίς Φ.Π.Α. 24%** | **7.612,50€** |
| **Φ.Π.Α. 24%** | **1.827,00€** |
| **Συνολικό κόστος με Φ.Π.Α. 24%** | **9.439,50€** |

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

Αφού έλαβα γνώση της Διακήρυξης της προμήθειας που αναγράφεται στην επικεφαλίδα και των λοιπών στοιχείων , καθώς και των συνθηκών εκτέλεσης της προμήθειας αυτής, υποβάλλω την παρούσα προσφορά και δηλώνω ότι αποδέχομαι πλήρως και χωρίς επιφύλαξη και αναλαμβάνω την εκτέλεση της προμήθειας με τις ακόλουθες τιμές μονάδας:

|  |  |  |  |  |  |  |
| --- | --- | --- | --- | --- | --- | --- |
| **A/Α** | **ΑΝΑΛΥΤΙΚΗ ΠΕΡΙΓΡΑΦΗ** | **Ποσότητα** | **Τιμή μονάδας χωρίς Φ.Π.Α.** | **Καθαρή αξία** | **Φ.Π.Α. (24%)** | **Τελική Αξία** |
| **1** | ΧΑΡΤΙ Α4 (ΚΟΥΤΙ) – ΦΩΤΟΑΝΤΙΓΡΑΦΙΚΟ ΧΑΡΤΙ Α4 (ΣΕ ΔΕΣΜΙΔΕΣ ΤΩΝ 500φ.) | 1.750 |  |  |  |  |
| **Συνολικό κόστος χωρίς Φ.Π.Α. 24%** |  |
| **Φ.Π.Α. 24%** |  |
| **Συνολικό κόστος με Φ.Π.Α. 24%** |  |

|  |
| --- |
| **Ιωάννινα, \_\_\_\_ / \_\_\_\_\_ / 2025** |
| (ημερομηνία συμπλήρωσης) |
| **Ο προσφέρων** |
| (υπογραφή, ονοματεπώνυμο, σφραγίδα) |